title: Kommissionens gennemførelsesforordning (EU) 2016/1045 af 28. juni 2016 om tilbagetrækning af godtagelsen af et tilsagn for en eksporterende producent i henhold til gennemførelsesafgørelse 2013/707/EU om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i anvendelsesperioden for de endelige foranstaltninger

text:
               29.6.2016

               DA

               Den Europæiske Unions Tidende

               L 170/5

         KOMMISSIONENS GENNEMFØRELSESFORORDNING (EU) 2016/1045
   af 28. juni 2016
   om tilbagetrækning af godtagelsen af et tilsagn for en eksporterende producent i henhold til gennemførelsesafgørelse 2013/707/EU om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i anvendelsesperioden for de endelige foranstaltninger
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»antidumpinggrundforordningen«), særlig artikel 8,
   under henvisning til Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab (2) (»antisubsidiegrundforordningen«), særlig artikel 13,
   efter at have orienteret medlemsstaterne, og
   ud fra følgende betragtninger:
   A.   TILSAGN OG ANDRE GÆLDENDE FORANSTALTNINGER

               (1)

               Ved forordning (EU) nr. 513/2013 (3) indførte Europa-Kommissionen (»Kommissionen«) en midlertidig antidumpingtold på importen til Den Europæiske Union (»Unionen«) af fotovoltaiske moduler af krystallinsk silicium (»moduler«) og nøglekomponenter hertil (dvs. celler og wafere) med oprindelse i eller afsendt fra Folkerepublikken Kina (»Kina«).

               (2)

               En gruppe eksporterende producenter bemyndigede China Chamber of Commerce for Import and Export of Machinery and Electronic Products (»CCCME«) til at afgive et pristilsagn på deres vegne til Kommissionen, hvilket CCCME gjorde. Det fremgår klart af ordlyden i dette pristilsagn, at det består af en samling individuelle pristilsagn for hver eksporterende producent, der af praktiske grunde koordineres af CCCME.

               (3)

               Ved afgørelse 2013/423/EU (4) accepterede Kommissionen pristilsagnet, for så vidt angik den midlertidige antidumpingtold. Ved forordning (EU) nr. 748/2013 (5) ændrede Kommissionen forordning (EU) nr. 513/2013 for at foretage de tekniske ændringer, der var nødvendige som følge af godtagelsen af tilsagnet, for så vidt angik den midlertidige antidumpingtold.

               (4)

               Ved gennemførelsesforordning (EU) nr. 1238/2013 (6) indførte Rådet en endelig antidumpingtold på importen til Unionen af moduler og celler med oprindelse i eller afsendt fra Kina (»de pågældende varer«). Ved gennemførelsesforordning (EU) nr. 1239/2013 (7) indførte Rådet også en endelig udligningstold på importen til Unionen af de pågældende varer.

               (5)

               Efter meddelelsen om en ændret udgave af pristilsagnet fremsat af en gruppe eksporterende producenter (»de eksporterende producenter«) i samarbejde med CCCME bekræftede Kommissionen ved gennemførelsesafgørelse 2013/707/EU (8) godtagelsen af pristilsagnet som ændret (»tilsagnet«) i de endelige foranstaltningers anvendelsesperiode. Bilaget til denne afgørelse indeholder en liste over eksporterende producenter, for hvilke tilsagnet blev godtaget, herunder Zhejiang Xiongtai Photovoltaic Technology Co. Ltd (»Shinetime China«) og dennes forretningsmæssigt forbundne virksomhed i Unionen (SHINETIME SOLAR GMBH, »Shinetime Europe«), som begge er omfattet af Taric-tillægskode: B919.

               (6)

               Ved gennemførelsesafgørelse 2014/657/EU (9) godtog Kommissionen et forslag fremsat af gruppen af eksporterende producenter i samarbejde med CCCME om præcisering af gennemførelsen af tilsagnet for de pågældende varer, der er omfattet af tilsagnet, dvs. moduler og celler med oprindelse i eller afsendt fra Kina, som i øjeblikket henhører under KN-kode ex 8541 40 90 (Taric-kode 8541409021, 8541409029, 8541409031 og 8541409039), og som er fremstillet af de eksporterende producenter (»den omfattede vare«). Antidumping- og udligningstolden i betragtning 4 omtales i det følgende under ét sammen med tilsagnet som »foranstaltninger«.

               (7)

               Ved gennemførelsesforordning (EU) 2015/866 (10) trak Kommissionen sin godtagelse af tilsagnet for tre eksporterende producenter tilbage.

               (8)

               Ved gennemførelsesforordning (EU) 2015/1403 (11) trak Kommissionen sin godtagelse af endnu en eksporterende producents tilsagn tilbage.

               (9)

               Ved gennemførelsesforordning (EU) 2015/2018 (12) trak Kommissionen sin godtagelse af to eksporterende producenters tilsagn tilbage.

               (10)

               Kommissionen indledte en udløbsundersøgelse i henhold til antidumpinggrundforordningens artikel 11, stk. 2, ved en indledningsmeddelelse i Den Europæiske Unions Tidende
                   (13) den 5. december 2015.

               (11)

               Kommissionen indledte en udløbsundersøgelse i henhold til antisubsidiegrundforordningens artikel 18 ved en indledningsmeddelelse i Den Europæiske Unions Tidende
                   (14) den 5. december 2015.

               (12)

               Kommissionen indledte desuden en delvis interimsundersøgelse i henhold til antidumpinggrundforordningens artikel 11, stk. 3, og antisubsidiegrundforordningens artikel 19 ved en indledningsmeddelelse i Den Europæiske Unions Tidende
                   (15) den 5. december 2015.

               (13)

               Ved gennemførelsesforordning (EU) 2016/115 (16) trak Kommissionen sin godtagelse af endnu en eksporterende producents tilsagn tilbage.

               (14)

               Ved gennemførelsesforordning (EU) 2016/185 (17) udvidede Kommissionen den endelige antidumpingtold, der indførtes ved gennemførelsesforordning (EU) nr. 1238/2013 på importen af de pågældende varer med oprindelse i eller afsendt fra Folkerepublikken Kina, til at omfatte importen af de pågældende varer afsendt fra Malaysia og Taiwan, uanset om varen er angivet med oprindelse i Malaysia og Taiwan.

               (15)

               Ved gennemførelsesforordning (EU) 2016/184 (18) udvidede Kommissionen den endelige udligningstold, der indførtes ved gennemførelsesforordning (EU) nr. 1239/2013 på importen af de pågældende varer med oprindelse i eller afsendt fra Folkerepublikken Kina, til at omfatte importen af de pågældende varer afsendt fra Malaysia og Taiwan, uanset om varen er angivet med oprindelse i Malaysia og Taiwan.

         B.   VILKÅR FOR TILSAGNET

               (16)

               De eksporterende producenter blev bl.a. enige om ikke at sælge den omfattede vare til den første uafhængige kunde i Unionen under en bestemt minimumsimportpris (»MIP«) inden for det i tilsagnet fastlagte årlige importniveau (»årligt niveau«) til Unionen.

               (17)

               I tilsagnet præciseres det i en ikke-udtømmende liste, hvad der udgør en misligholdelse af tilsagnet. Denne liste omfatter bl.a. udstedelse af en handelsfaktura eller videresalgsfaktura, hvor den underliggende finansielle transaktion (f.eks. det beløb, der er modtaget fra køberen efter justering for kredit-/debetnotaer og lignende) ikke er i overensstemmelse med handelsfakturaens pålydende værdi.
               Den eksporterende producent er ansvarlig for misligholdelser, som skyldes en forretningsmæssigt forbunden part som anført i tilsagnet.

               (18)

               Tilsagnet forpligter også de eksporterende producenter til at forelægge Kommissionen detaljerede oplysninger på kvartalsbasis om deres eksportsalg og videresalg i Unionen (»kvartalsrapporter«). Dette indebærer, at oplysningerne i disse kvartalsrapporter skal være fuldstændige og korrekte, og at de indberettede transaktioner fuldt ud er i overensstemmelse med tilsagnsbetingelserne.

               (19)

               For at sikre, at tilsagnet overholdes, har de eksporterende producenter desuden forpligtet sig til at fremlægge alle oplysninger, som Kommissionen finder nødvendige.

         C.   OVERVÅGNING AF DE EKSPORTERENDE PRODUCENTER

               (20)

               Sideløbende med overvågningen af tilsagnet efterprøvede Kommissionen de oplysninger fra Shinetime China og dennes forretningsmæssigt forbundne virksomhed i Unionen, der var relevante for tilsagnet. Kommissionen modtog desuden dokumentation fra toldmyndighederne i en medlemsstat på grundlag af antidumpinggrundforordningens artikel 8, stk. 9, og antisubsidiegrundforordningens artikel 13, stk. 9.

               (21)

               Konklusionerne i betragtning 22-25 behandler de problemer, der er identificeret for Shinetime China og dennes forretningsmæssigt forbundne virksomhed i Unionen, som medfører, at Kommissionen er tvunget til at trække godtagelsen af tilsagnet for denne eksporterende producent tilbage.

         D.   ÅRSAGER TIL TILBAGETRÆKNINGEN AF GODTAGELSEN AF TILSAGNET
   a)   Salg for Shinetime China

               (22)

               Den modtagne dokumentation og de offentligt tilgængelige oplysninger viser, at en påstået ikke forretningsmæssigt forbundet importør i Unionen havde samme adresse som Shinetime Europe, i det mindste i en vis periode. Denne påståede ikke forretningsmæssigt forbundne importør havde udstedt to videresalgsfakturaer for en transaktion af solcellemoduler til slutkunden: en faktura, hvor MIP var overholdt, og en faktura, hvor MIP ikke var overholdt. Fakturanumre, mængde af moduler og virksomhedens produktkoder var identiske. Slutkunden foretog en betaling til Shinetime China for denne transaktion, som svarede til værdien på den faktura, hvor MIP ikke var overholdt. Denne praksis havde fundet sted i mindst ét tilfælde.

               (23)

               Desuden viser den modtagne dokumentation, at der findes en anden form for omgåelse af tilsagnet. Shinetime China havde udstedt en proformafaktura på et beløb under MIP til en ikke forretningsmæssigt forbundet kunde i Unionen. Denne kunde havde indvilget i at betale beløbet, som lå under MIP, til Shinetime China's konto i Hong Kong.

         b)   Salg for Shinetime Europe

               (24)

               Den modtagne dokumentation viser, at Shinetime Europe også havde udstedt to videresalgsfakturaer for en transaktion af solcellemoduler til den første ikke forretningsmæssigt forbundne kunde i Unionen: en faktura, hvor MIP var overholdt, og en faktura, hvor MIP ikke var overholdt. Fakturanumre, mængde af moduler og virksomhedens produktkoder var identiske. Betalingen fra den første ikke forretningsmæssigt forbundne kunde i Unionen til Shinetime China for denne transaktion svarede til værdien på den faktura, hvor MIP ikke var overholdt.

               (25)

               I den periode, hvor transaktionen i betragtning 24 har fundet sted, undlod Shinetime Europe desuden at indgive en kvartalsmæssig rapport om deres salg til Kommissionen.

               (26)

               Kommissionen vurderede den indgivne dokumentation og den manglende indberetning og konkluderede, at tilsagnet var blevet misligholdt.

         E.   ANNULERING AF TILSAGNSFAKTURA

               (27)

               Den modtagne dokumentation viser, at videresalgsfakturaen i betragtning 24 er forbundet med følgende transaktion:

                           Nummer på handelsfaktura som ledsager varer omfattet af et tilsagn

                           Dato

                           Udstedt af

                           Udstedt til

                           XTSSG1501-004-CI

                           16. januar 2015

                           Zhejiang Xiongtai Photovoltaic Technology Co., Ltd

                           SHINETIME SOLAR GMBH

                     I henhold til artikel 3, stk. 2, litra b), i gennemførelsesforordning (EU) nr. 1238/2013, artikel 2, stk. 2, litra b), i gennemførelsesforordning (EU) nr. 1239/2013 erklæres denne faktura derfor ugyldig. Toldskylden opstod samtidig med, at godtagelsen af angivelsen til overgang til fri omsætning skulle inddrives af de nationale toldmyndigheder i henhold til artikel 105, stk. 3-6, i Europa-Parlamentets og Rådets forordning (EU) nr. 952/2013 (19), hvor tilbagetrækningen af tilsagnet for Shinetime China sammen med dennes forretningsmæssigt forbundne virksomhed i Unionen træder i kraft. De nationale toldmyndigheder, der er ansvarlige for opkrævning af told, vil blive underrettet herom.
               I denne forbindelse minder Kommissionen om, at import kun er toldfri, hvis prisen og eventuelle rabatter fremgår af fakturaen, i henhold til artikel 3, stk. 1, litra b), sammenholdt med bilag III, nr. 7, i gennemførelsesforordning (EU) nr. 1238/2013 og til artikel 2, stk. 1, litra b), sammenholdt med bilag 2, nr. 7, i gennemførelsesforordning (EU) nr. 1239/2013. Hvis disse betingelser ikke er opfyldt, skal der betales afgifter, også selvom Kommissionen ikke har erklæret den handelsfaktura, der ledsager varerne, ugyldig.

         F.   VURDERING AF GENNEMFØRLIGHEDEN AF DET SAMLEDE TILSAGN

               (28)

               Det er fastsat i tilsagnet, at en enkelt eksporterende producents misligholdelse ikke automatisk medfører tilbagetrækning af godtagelsen af tilsagnet for alle eksporterende producenter. I et sådant tilfælde skal Kommissionen vurdere virkningen af den pågældende misligholdelse på muligheden for den praktiske gennemførelse af tilsagnet med virkning for alle de eksporterende producenter og CCCME.

               (29)

               Kommissionen har derfor vurderet konsekvenserne af Shinetimes China's og dennes forretningsmæssigt forbundne virksomhed i Unionens misligholdelser på muligheden for den praktiske gennemførelse af tilsagnet med virkning for alle de eksporterende producenter og CCCME.

               (30)

               Ansvaret for disse misligholdelser ligger udelukkende hos den pågældende eksporterende producent, overvågningen har indtil videre ikke afsløret nogen systematisk misligholdelse hos et større antal eksporterende producenter eller CCCME.

               (31)

               Kommissionen konkluderer derfor, at tilsagnet overordnet set ikke er påvirket, og at der på nuværende tidspunkt ikke er nogen grund til at trække godtagelsen af tilsagnet for alle de eksporterende producenter og CCCME tilbage.

         G.   SKRIFTLIGE REDEGØRELSER SAMT HØRINGER

               (32)

               De interesserede parter fik lejlighed til at blive hørt og til at fremsætte bemærkninger i henhold til antidumpinggrundforordningens artikel 8, stk. 9, og antisubsidiegrundforordningens artikel 13, stk. 9. Shinetime China har indsendt bemærkninger på vegne af Shinetime China og Shinetime Europe og er blevet hørt.

      Ægtheden af fakturaer udstedt af Shinetime China og Shinetime Europe

               (33)

               Shinetime China anfægtede, at Shinetime China and Shinetime Europe havde udstedt fakturaer og videresalgsfakturaer, hvor MIP ikke var overholdt. Shinetime China forklarede, at deres interne regler foreskriver, at alle officielle fakturaer skal underskrives og forsegles. Uden underskrift og forsegling på fakturaerne i betragtning 23 og 24 kunne Shinetime China ikke spore disse fakturaer i deres system. Shinetime China bekræftede kun udstedelsen af én videresalgsfaktura, som overholdt MIP.

               (34)

               Kommissionen afviser dette argument. Kommissionen har ikke gjort gældende, hvorvidt fakturaerne i ovennævnte betragtninger var officielle fakturaer fra Shinetime China og officielle videresalgsfakturaer fra Shinetime Europe.

               (35)

               Shinetime China's påstand om ægtheden af disse fakturaer er derimod irrelevant. Kommissionen fastslog, at en ikke forretningsmæssigt forbunden kunde i Unionen havde indvilget i at betale et beløb under MIP til Shinetime China for transaktionen i betragtning 23. Kommissionen bygger dette på en korrespondance, som Shinetime China påstod ikke at kunne modbevise, fordi de relevante medarbejdere var fratrådt. Kommissionen mener, at erklæringen fra Shinetime China om, at hverken den relevante korrespondance eller den pågældende faktura kan spores i deres system, eller at virksomheden ikke har en konto i Hong Kong, er utilstrækkelig til at ændre ovenstående konklusion.

               (36)

               Derudover fastslog Kommissionen også, at betalingen fra den første ikke forretningsmæssigt forbundne kunde i Unionen til Shinetime China for transaktionen i betragtning 24 svarede til værdien på den videresalgsfaktura, hvor MIP ikke var overholdt. Selv om Shinetime China påstod, at videresalgsfakturaen, der er udstedt på et beløb under MIP, ikke er ægte, var den underliggende finansielle transaktion (f.eks. det beløb, der er modtaget fra køberen efter justering for kredit-/debetnotaer og lignende) derfor ikke i overensstemmelse med den pålydende værdi af den videresalgsfaktura, som Shinetime Europe har bekræftet er den officielle videresalgsfaktura. Shinetime China's argumenter vedrørende betalingen af fakturaen er omhandlet i betragtning 41-48.

      Shinetime China's salg under MIP

               (37)

               Shinetime China gjorde gældende, at betalingen fra den påståede ikke forretningsmæssigt forbundne importør, der er omhandlet i betragtning 22, kun var en forudbetaling. Shinetime China fremlagde eksportdokumentation og et uddrag af kundebogen vedrørende den påståede ikke forretningsmæssigt forbundne importør som begrundelse for denne påstand.

               (38)

               Kommissionen afviser dette argument. Bevismaterialet fra de nationale toldmyndigheder viser, at slutkunden i Unionen betalte den videresalgsfaktura, som den påståede ikke forretningsmæssigt forbundne importør, jf. betragtning 22, udstedte direkte til Shinetime China. Denne betaling (under MIP) til Shinetime China havde reference til nummeret på den videresalgsfaktura, som den påståede ikke forretningsmæssigt forbundne importør udstedte.

               (39)

               Et uddrag af kundebogen, uden yderligere beviser for sammenhæng mellem betalingen fra den påståede ikke forretningsmæssigt forbundne importør og transaktionen fra slutkunden i Unionen, er irrelevant og modbeviser ikke de beviselementer, som blev stillet til rådighed for Shinetime China. Argumentet vedrørende den mulige forudbetaling fra den påståede ikke forretningsmæssigt forbundne importer er ligeledes irrelevant i denne forbindelse.

               (40)

               Derfor fastholder Kommissionen sin konklusion om, at Shinetime China misligholdt tilsagnet ved at sælge under MIP via en påstået ikke forretningsmæssigt forbunden importør i Unionen.

      Shinetime Europe's salg under MIP

               (41)

               Shinetime China hævdede, at dokumentationen vedrørende transaktionen i betragtning 24 opfyldte virksomhedens krav, og at MIP blev overholdt. Shinetime China forelagde den underliggende eksportdokumentation og toldangivelse.

               (42)

               Kommissionen afviser dette argument. Den påståede overholdelse af MIP på baggrund af en sådan dokumentation er uden betydning for vurderingen af, om den underliggende betalingstransaktion bekræftede, at MIP faktisk blev overholdt.

               (43)

               Shinetime China påstod desuden, at betalingen til Shinetime Europe kun var en delvis betaling. På baggrund af Shinetime Europe's ophør med forretningsaktivitet blev det resterende beløb, herunder morarenter, betalt til Shinetime China ti måneder senere. Shinetime China forelagde den underliggende betalingsbekræftelse til dokumentation for sin påstand om delvis betaling.

               (44)

               Kommissionen godtager ikke dette argument af følgende årsager.

               (45)

               For det første var betalingsbetingelserne i den underliggende videresalgsfaktura helt klart en 100 % betaling. Desuden indeholdt betalingen fra den ikke forretningsmæssigt forbundne kunde i Unionen ikke nogen form for henvisning til forudbetaling. Den indeholdt derimod henvisning til videresalgsfakturaen og svarede til værdien på den videresalgsfaktura, hvor MIP ikke var overholdt.

               (46)

               For det andet understreger følgesedlen, som Shinetime China har forelagt, at solmodulerne blev leveret til den ikke forretningsmæssigt forbundne kunde i Unionen til trods for manglende overholdelse af betalingsbetingelserne. Virksomheden anmodede ikke om betaling af restbeløbet før næsten ti måneder efter leveringen.

               (47)

               For det tredje fremlagde Shinetime China ikke yderligere dokumentation (såsom aftale med kunden om den påståede delvise betaling eller debetnota for morarenter) til støtte for sin påstand om den påståede delvise betaling og morarenter end bekræftelsen på betalingen af disse beløb.

               (48)

               Endelig er ingen af de påståede betalingsanmodninger, herunder anmodningen om betaling af morarenter, blevet indberettet til Kommissionen.

               (49)

               Kommissionen er derfor af den opfattelse, at Shinetime China's argumenter er ubegrundede og bibeholder sin konklusion om, at Shinetime Europe misligholdte tilsagnet ved at sælge under MIP til en ikke forretningsmæssigt forbunden kunde i Unionen.

      Manglende indberetning

               (50)

               Shinetime China hævdede, at Shinetime Europe forelagde den relevante kvartalsvise salgsrapport for sent. Desuden erkendte Shinetime China, at transaktionen i betragtning 24 ikke var indberettet til Kommissionen.

               (51)

               Uagtet at Shinetime China ikke har opfyldt sin forpligtelse til at underrette Kommissionen om Shinetime Europe's ophør med forretningsaktivitet, påpeger Kommissionen, at rapporteringsforpligtelsen dækker alle transaktioner for et kalenderkvartal. Shinetime Europe har ikke indberettet transaktionen i betragtning 24, som fandt sted i et kvartal forud for ophøret. Kommissionen fastholder derfor sin konklusion om, at Shinetime Europe misligholdte sin indberetningsforpligtelse i henhold til tilsagnet.

               (52)

               Shinetime China hævdede ligeledes, at den forsinkede fremlæggelse af kvartalsrapporten ikke er tilstrækkeligt til at erklære transaktionen i betragtning 24 ugyldig.

               (53)

               Kommissionen påpeger, at årsagerne til at erklære den pågældende transaktion ugyldig er angivet i betragtning 24 og 27. Den forsinkede fremlæggelse af den kvartalsvise salgsrapport, især at den pågældende transaktion ikke blev indberettet, er en tilsidesættelse af rapporteringsforpligtelsen i henhold til tilsagnet. I vurderingen vedrørende ugyldiggørelsen af den pågældende transaktion tages der ikke højde for sådanne tilsidesættelser, selv om de udgør tilstrækkelig begrundelse for tilbagetrækning af Shinetime China fra tilsagnet.

         H.   TILBAGETRÆKNING AF GODTAGELSEN AF TILSAGNET OG INDFØRELSE AF ENDELIG TOLD

               (54)

               Kommissionen har derfor i overensstemmelse med antidumpinggrundforordningens artikel 8, stk. 9, og antisubsidiegrundforordningens artikel 13, stk. 9, og også i overensstemmelse med tilsagnsbetingelserne konkluderet, at godtagelsen af tilsagnet for Shinetime China og dennes forretningsmæssigt forbundne virksomhed i Unionen bør trækkes tilbage.

               (55)

               I henhold til antidumpinggrundforordningens artikel 8, stk. 9, og antisubsidiegrundforordningens artikel 13, stk. 9, finder den endelige antidumpingtold, der indførtes ved artikel 1 i gennemførelsesforordning (EU) nr. 1238/2013, og den endelige udligningstold, der indførtes ved artikel 1 i gennemførelsesforordning (EU) nr. 1239/2013, derfor automatisk anvendelse for import med oprindelse i eller afsendt fra Kina af den pågældende vare, og som er fremstillet af Shinetime China (Taric-tillægskode: B919), fra datoen for nærværende forordnings ikrafttræden.

               (56)

               Til orientering findes der i tabellen i bilaget til denne forordning en liste over de eksporterende producenter, for hvilke godtagelsen af tilsagnet ved Kommissionens gennemførelsesforordning 2013/707/EU ikke er berørt —

         VEDTAGET DENNE FORORDNING:
   Artikel 1
   Godtagelsen af tilsagnet fra Zhejiang Xiongtai Photovoltaic Technology Co. Ltd samt dennes forretningsmæssigt forbundne virksomhed i Unionen, der begge er omfattet af Taric-tillægskode: B919, trækkes hermed tilbage.
   Artikel 2
   Handelsfaktura nr. XTSSG1501-004-CI, som blev udstedt den 16. januar 2015 af Zhejiang Xiongtai Photovoltaic Technology Co. Ltd til SHINETIME SOLAR GMBH, erklæres for ugyldig. De nationale toldmyndigheder pålægges hermed at inddrive det skyldige toldbeløb, der er opstået på tidspunktet for godtagelsen af angivelsen til overgang til fri omsætning i henhold til artikel 3, stk. 2, litra b), i gennemførelsesforordning (EU) nr. 1238/2013 og artikel 2, stk. 2, litra b), i gennemførelsesforordning (EU) nr. 1239/2013.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. juni 2016.

            På Kommissionens vegne

         Jean-Claude JUNCKER

            Formand

      (1)  EUT L 343 af 22.12.2009, s. 51.

      (2)  EUT L 188 af 18.7.2009, s. 93.

      (3)  EUT L 152 af 5.6.2013, s. 5.

      (4)  EUT L 209 af 3.8.2013, s. 26.

      (5)  EUT L 209 af 3.8.2013, s. 1.

      (6)  EUT L 325 af 5.12.2013, s. 1.

      (7)  EUT L 325 af 5.12.2013, s. 66.

      (8)  EUT L 325 af 5.12.2013, s. 214.

      (9)  EUT L 270 af 11.9.2014, s. 6.

      (10)  EUT L 139 af 5.6.2015, s. 30.

      (11)  EUT L 218 af 19.8.2015, s. 1.

      (12)  EUT L 295 af 12.11.2015, s. 23.

      (13)  EUT C 405 af 5.12.2015, s. 8.

      (14)  EUT C 405 af 5.12.2015, s. 20.

      (15)  EUT C 405 af 5.12.2015, s. 33.

      (16)  EUT L 23 af 29.1.2016, s. 23.

      (17)  EUT L 37 af 12.2.2016, s. 76.

      (18)  EUT L 37 af 12.2.2016, s. 56.

      (19)  EUT L 269 af 10.10.2013, s. 1.

      BILAG

         Liste over virksomheder

                  Virksomhedens navn

                  Taric-tillægskode

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CNPV Dongying Solar Power Co. Ltd

                  B813

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO. LTD

                  B852

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co. Ltd

                  B860

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Xi'an LONGi Silicon Materials Corp.
                  Wuxi LONGi Silicon Materials Co. Ltd

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: Kommissionens gennemførelsesforordning (EU) 2015/593 af 14. april 2015 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Reblochon/Reblochon de Savoie (BOB))

text:
               16.4.2015

               DA

               Den Europæiske Unions Tidende

               L 99/5

         KOMMISSIONENS GENNEMFØRELSESFORORDNING (EU) 2015/593
   af 14. april 2015
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Reblochon/Reblochon de Savoie (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse »Reblochon«/»Reblochon de Savoie«, der er registreret i henhold til Kommissionens forordning (EF) nr. 1107/96 (2) som ændret ved Kommissionens forordning (EF) nr. 828/2003 (3).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i henhold til artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (4).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen for betegnelsen »Reblochon«/»Reblochon de Savoie« (BOB), der er offentliggjort i Den Europæiske Unions Tidende, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. april 2015.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).

      (3)  Kommissionens forordning (EF) nr. 828/2003 af 14. maj 2003 om ændring af punkter i varespecifikationerne for 16 betegnelser i bilaget til forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (Danablu, Monti Iblei, Lesbos, Beaufort, Salers, Reblochon eller Reblochon de Savoie, Laguiole, Mont d'Or eller Vacherin du Haut-Doubs, Comté, Roquefort, Epoisses de Bourgogne, Brocciu corse eller Brocciu, Sainte-Maure de Touraine, Ossau-Iraty, Dinde de Bresse og Huile essentielle de lavande de Haute-Provence) (EUT L 120 af 15.5.2003, s. 3).

      (4)  EUT C 387 af 1.11.2014, s. 17.


title: Kommissionens gennemførelsesforordning (EU) nr. 1054/2012 af 7. november 2012 om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Taureau de Camargue (BOB)]

text:
               13.11.2012

               DA

               Den Europæiske Unions Tidende

               L 313/3

         KOMMISSIONENS GENNEMFØRELSESFORORDNING (EU) Nr. 1054/2012
   af 7. november 2012
   om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Taureau de Camargue (BOB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

               Kommissionen har i henhold til artikel 9, stk. 1, første afsnit, i forordning (EF) nr. 510/2006 behandlet Frankrigs ansøgning om godkendelse af ændringer af varespecifikationen for den beskyttede oprindelsesbetegnelse "Taureau de Camargue", der er registreret i henhold til Kommissionens forordning (EF) nr. 2036/2001 (2) som ændret ved forordning (EF) nr. 1068/2008 (3).

               (2)

               Formålet med ansøgningen er at ændre varebeskrivelsen ved at præcisere beskrivelsen af produktet, det geografiske område, oprindelsesbeviset, produktionsmetoden, mærkningen, de nationale krav og oplysningerne vedrørende den ansvarlige myndighed i medlemsstaten, sammenslutningen og kontrolstrukturerne.

               (3)

               Kommissionen har gennemgået de pågældende ændringer og konkluderet, at de er begrundede. Da der er tale om ændringer af mindre omfang, jf. artikel 9 i forordning (EF) nr. 510/2006, kan Kommissionen godkende dem uden at følge den procedure, der er fastsat i samme forordnings artikel 5, 6 og 7 —

         VEDTAGET DENNE FORORDNING:
   Artikel 1
   Varespecifikation for den beskyttede oprindelsesbetegnelse "Taureau de Camargue" ændres i overensstemmelse med bilag I til denne forordning.
   Artikel 2
   Enhedsdokumentet med hovedelementerne af varespecifikationen findes i bilag II.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. november 2012.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 93 af 31.3.2006, s. 12.

      (2)  EFT L 275 af 18.10.2001, s. 9.

      (3)  EUT L 290 af 31.10.2008, s. 8.

      BILAG I
      I varespecifikationen for den beskyttede oprindelsesbetegnelse "Taureau de Camargue" foretages følgende ændringer:

                  —

                  Der er blevet foretaget en opdatering af henvisningerne til medlemsstatens ansvarlige myndighed, den ansøgende sammenslutning og kontrolstrukturerne.

                  —

                  Beskrivelse: Dyrenes alder tilføjes til produktbeskrivelsen. Bestemmelsen er uændret og findes allerede i varebeskrivelsen under afsnittet ”fremstillingsmetode”.

                  —

                  Geografisk område: Det geografiske område er uændret, men listen over kantoner i EF-varespecifikationen er blevet erstattet med en liste over kommuner.

                  —

                  Bevis for oprindelse: Der er tilføjet bestemmelser vedrørende kontrol og oprindelsesgaranti samt sporing af betegnelsen, som er ændret som følge af reformen af kontrolsystemet for kontrollerede oprindelsesbetegnelser i Frankrig.

                  —

                  Produktionsmetode: Der er tilføjet bestemmelser, der fremgår af de nationale retsakter, der definerer den kontrollerede oprindelsesbetegnelse. Der er således blevet indført genetiske udvælgelseskriterier for racerne og maksimal belægningsgrad samt regler for beregning af storkreaturenheder. Der er desuden indført præcisioner vedrørende forbuddet mod tilførsel af fuldfoderblandinger samt vedrørende den veterinærmedicinske behandling, der er tilladt.
                  De bestemmelser vedrørende slagtning af dyrene, der findes i de nationale retsakter, er blevet indført (fjernelse af dyr, transport, aflivning, behandling af slagtekroppe). Desuden er opskæring i det geografiske område, som fremgår af de nationale retsakter, blevet tilføjet.
                  De overflødige bestemmelser, herunder dem, der findes i den generelle lovgivning (vedrørende kontrol af smitsomme sygdomme, status vedrørende klassificering af dyrekroppe i medfør af EUROP-klassificeringen) udgår.

                  —

                  Mærkning: Sammenslutningen ønsker at indføre en forpligtelse til at påføre den Europæiske Unions BOB-symbol.

                  —

                  Krav i nationale bestemmelser: Kravene i de nationale bestemmelser suppleres med en tabel over de vigtigste kontrolpunkter, og hvordan de skal evalueres, i henhold til fransk lovgivning.

      BILAG II

         ENHEDSDOKUMENT

      Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer
      »TAUREAU DE CAMARGUE«
      EF-nr.: FR-PDO-0105-0314-17.10.2011

         BGB ( ) BOB ( X )

      1.   Navn

      "Taureau de Camargue"
      2.   Medlemsstat eller tredjeland

      Frankrig
      3.   Beskrivelse af landbrugsproduktet eller fødevaren

      3.1.   Produktets art

                  Kategori 1-1:

                  Kød (og slagteaffald), fersk

            3.2.   Beskrivelse af produktet med betegnelsen i punkt 1

      Den beskyttede oprindelsesbetegnelse "Taureau de Camargue" omfatter fersk kød fra kvæg af lokale racer, dvs. "raço di Biou", "de Combat" (denne race kaldes ligeledes brave), eller en krydsning mellem disse to racer, der er født, opdrættet, slagtet og opskåret i det geografiske område.
      Dyrene er mindst 18 måneder gamle.
      Kødet modner på slagteriet i mindst 48 timer og højst 5 dage. Slagtekroppene må ikke have en fiskal vægt på under 100 kg, undtagen for 18-30 måneder gamle kvier, for hvilke vægten er fastsat til 85 kg.
      Kødet fra "Taureau de Camargue" er karakteriseret ved den intense røde farve. Det er mørt og fedtfattigt.
      3.3.   Råvarer (kun for forarbejdede produkter)

      —
      3.4.   Foder (kun for produkter af animalsk oprindelse)

      Det grundlæggende foder skal komme fra græsgangene, undtagen i vinterperioden, hvor der kan tilføjes et kosttilskud udelukkende med det formål at supplere græs og korn fra det geografiske område. Foderblandinger, herunder medicinske tilskud, er under ingen omstændigheder tilladt.
      3.5.   Specifikke etaper af produktionen, som skal finde sted i det afgrænsede geografiske område

      Dyrene fødes, opdrættes, slagtes og opskæres i det geografiske område.
      3.6.   Særlige regler vedrørende udskæring, rivning eller emballering osv.

      Slagtekroppene opskæres i det geografiske område: de dyr, der slagtes under betegnelsen "Taureau de Camargue” er i gennemsnit mindre end slagtekvæg, hvilket forudsætter personer med særlig viden om at udnytte disse små slagtekroppe så godt som muligt. Denne viden bevares udelukkende i det geografiske område, eftersom de to racer, der er omfattet af betegnelsen "Taureau de Camargue" næsten ikke opdrættes andre steder i Frankrig.
      3.7.   Specifikke mærkningsregler

      Identifikationsmærkning af kød, der er omfattet af den beskyttede oprindelsesbetegnelse "Taureau de Camargue" foretages mens slagtekroppen er hel, mellem den fiskale vejning og afslutningen af køleprocessen.
      Dette sker ved, at man omgående påfører de forskellige muskler identifikationsstemplet for den beskyttede oprindelsesbetegnelse (otte punkter). Dette stempel udleveres af L’Institut national de l’origine et de la qualité.
      Slagtekroppene og deres opskæringer er frem til sidste distributionsled forsynet med en etiket, der som minimum er påført følgende oplysninger:

                  —

                  selve betegnelsen

                  —

                  slagtenummer

                  —

                  bedriftens navn i ukodet form

                  —

                  navn og adresse på slagteri eller opskæringssted

                  —

                  EU's BOB-symbol.

            4.   Præcis afgrænsning af det geografiske område

      For at have ret til oprindelsesbetegnelsen skal kødet komme fra "manades" (bedrifter, som opdrætter racen "raço di Biou")) eller "ganaderias" (bedrifter, som opdrætter racen "combat") i det geografiske område.
      Dyrene fødes, opdrættes, slagtes og opskæres i følgende geografiske område:

                  Département des Bouches-du-Rhône:

                              —

                              Canton Arles: alle kommuner.

                              —

                              Canton Châteaurenard: alle kommuner.

                              —

                              Canton Eyguières: Aureilles, Eyguières, Lamanon og Mouriès.

                              —

                              Canton Istres: Fos-sur-Mer, Istres.

                              —

                              Canton Orgon: alle kommuner.

                              —

                              Canton Port-Saint-Louis-du-Rhône Port-Saint-Louis-du-Rhône.

                              —

                              Canton Salon-de-Provence: Grans, Miramas, Salon-de-Provence.

                              —

                              Canton Saintes-Maries-de-la-Mer: Saintes-Maries-de-la-Mer.

                              —

                              Canton Saint-Rémy-de-Provence: alle kommuner.

                              —

                              Canton Tarascon-sur-Rhône: alle kommuner.

                  Département Le Gard:

                              —

                              Canton Aigues-Mortes: alle kommuner.

                              —

                              Canton Aramon: Alle kommuner, undtagen Estézargues og Domazan.

                              —

                              Canton Beaucaire: alle kommuner.

                              —

                              Canton Lédignan: Mauressargues.

                              —

                              Canton Marguerittes: alle kommuner.

                              —

                              Canton Nîmes: alle kommuner.

                              —

                              Canton Quissac: Alle kommuner, undtagen Quissac.

                              —

                              Canton Remoulins: Argilliers, Collias, Remoulins, Vers-Pont-du-Gard.

                              —

                              Canton Rhony-Vidourle: alle kommuner.

                  Canton Saint-Chaptes: Alle kommuner, undtagen Aubussargues, Collorgues, Baron, Foissac og Saint-Dézéry.

                              —

                              Canton Saint-Gilles: alle kommuner.

                              —

                              Canton Saint-Mamert: alle kommuner.

                              —

                              Canton Sommières: alle kommuner.

                              —

                              Canton Uzès: Arpaillargues-et-Aureillac, Blauzac, Sanilhac-Sagriès, Saint-Maximin, Uzès.

                              —

                              Canton Vauvert: alle kommuner.

                              —

                              Canton la Vistrenque: alle kommuner.

                  Département L'Hérault:

                              —

                              Canton Castries: alle kommuner.

                              —

                              Canton Claret: Campagne, Fontanès, Garrigues, Sauteyrargues, Vacquières.

                              —

                              Canton Lunel: alle kommuner.

                              —

                              Canton Matelles: Prades-le-Lez, Saint-Bauzille-de-Montmel, Sainte-Croix-de-Quintillargues, Saint-Vincent-de-Barbeyrargues.

                              —

                              Canton Mauguio: alle kommuner.

                  Canton Montpellier: Castelnau-le-Lez, Clapiers, Le Crès, Lattes, Montpellier, Pérols.

            Inden for dette geografiske område er der defineret et område, der kaldes ”vådområdet”.
      5.   Tilknytning til det geografiske område

      5.1.   Det geografiske områdes egenart

      Den beskyttede oprindelsesbetegnelses geografiske område svarer til det græsningsområde, hvor "Taureau de Camargue" græsser om vinteren, dvs. de kommuner, hvor dyrene ifølge traditionen tilbringer vinteren på de omfattende arealer med kratbevokset hede og græs. Inden for dette område befinder sig det, der kaldes ”vådområdet”, der svarer til Camargues grænser, hvor dyrene tilbringer mindst seks måneder af sommerperioden.
      Disse enorme græsarealer, der består af saltplanter i Camargue og af tørre græsområder på de steder, hvor kvæget græsser om vinteren, påvirker både dyrenes fysiske og mentale udvikling. Denne form for opdræt spiller desuden i sig selv en miljømæssig rolle af allerstørste vigtighed, idet den påvirker planternes dynamiske udvikling i de naturlige miljøer (marskområder, saltholdige marker, moser og plænegræs): Kvæget forhindrer udbredelsen af visse plantearter, og de spiser en lang række planter, der findes på forskellige overlappende og indbyrdes forbundne levesteder.
      5.2.   Produktets egenart

      Adskillige værker har beskrevet de særlige kvaliteter ved "Taureau de Camargue", der på den ene side skyldes, at racen opdrættes under meget isolerede forhold på grund af Camargue-landskabets særlige forhold, og på den anden side kan de henføres til den opdrætsmetode, som man har udviklet for at kunne tilpasse sig områdets begrænsninger.
      Dyrene er halvvildt, naturligt, utæmmet, resistent kvæg; de er mistroiske over for mennesker og kan derfor være aggressive.
      Kødet fra disse dyr har således særlige egenskaber, der beskrives i en undersøgelse fra INRA (5. december 2007 - congrès "Rencontres autour des Recherches sur les Ruminants"), hvor de vigtigste resultater viser, at disse dyrs muskler har en intens rød farve, og at kødet er fedtfattigt.
      5.3.   Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

      De særlige egenskaber ved kødet fra "Taureau de Camargue" er tæt knyttet til det miljø, hvor det bliver produceret samt til det, der er det vigtigste formål med avl af denne kvægbestand, nemlig tyrekampe, som kræver halvvilde dyr, der er opdrættet i et naturligt miljø, der bevares, som det er.
      Racernes nervøse og aggressive karakter stemmer desuden perfekt overens med dyrenes anvendelsesformål og giver kødet dets særlige karakter.
      "Taureau de Camargue", der nedstammer fra de lokale traditionelle racer camarguaise og brave, er særlig godt tilpasset Camargue’s miljø.
      Da de er opvokset i frihed, ernærer dyrene sig på områdets græsgange og tilbringer mindst seks måneder i et vådområde. Dette område kendetegnes ved flade, mere eller mindre saltholdige landskaber med særlige geologiske og jordbundsmæssige forhold. På disse jorder, der fra et landbrugsmæssigt synspunkt er magre, findes der særlige økosystemer (salturt, kilebæger, sodaurt).
      De organoleptiske egenskaber og kødets særlige karakter kan forklares ved de mange forskellige planter, der findes på græsgangene:

                  —

                  Saltplanter (salturt, kilebæger, sodaurt) i saltholdige miljøer

                  —

                  Rør og svingel i ferskvandsmiljøer

                  —

                  Vilde planter på den kratbevoksede hede om vinteren.

            Kødets intense røde farve skyldes dets pH-værdi, der påvirkes af det alkaliske foder bestående af saltplanter. Kødets fine tekstur skyldes de muskelfibre, som dyrene udvikler, når de frit bevæger sig regelmæssigt omkring på græsgangene. Dyrenes frie og hyppige bevægelser gør ligeledes, at deres muskler får næring fra fedt, hvilket giver fedtfattigt kød.
      "Taureau de Camargue" har ganske særlige egenskaber, der er knyttet til en kombination af jordbundsforhold, miljø og livsbetingelser.
      Eftersom "Taureau de Camargue" er formet af det miljø, den lever i, og er blevet opdrættet fra gammel tid under frilandsbetingelser, er denne kvægbestand en væsentlig faktor for bevarelsen af biodiversiteten i Camargue.

         Henvisning til offentliggørelsen af varespecifikationen

      https://www.inao.gouv.fr/fichier/CDCTaureauDeCamargue.pdf